**ТАЛДАМАЛЫҚ АНЫҚТАМА**

**Шымкент қ. «19» сәуір 2022ж.**

1. **КІРІСПЕ БӨЛІМІ**

Шымкент қаласы бойынша Мемлекеттік кірістер департаментінде (бұдан әрі – Департамент) Департаменттің «Сыбайлас жемқорлық тәуекелдеріне ішкі талдау туралы» 29.03.2022 жылғы №93 бұйрығына сәйкес салық және кеден бөлімшелерінің қызметіндегі келесі бағыттар бойынша әкімшілендіру жұмыстарына сыбайлас жемқорлық тәуекелдеріне ішкі талдау жүргізілді: салық және кеден бөлімшелерінің қызметін қозғайтын нормативтік құқықтық актілерде және ұйымдастырушылық-басқарушылық қызметіндегі сыбайлас жемқорлық тәуекелдерін анықтау.

Жұмыс тобының жетекшісі – Департамент басшысының орынбасары Е.Тұрысов, жұмыс тобының мүшелері Т.Тленшин, И.Рахманберди, А.Жунусбаев, Ж.Акаев, Б.Омартаев, Т.Турганбаев, Ж.Тойбазарова, Ж.Бейсенбаева, А.Саметова, Е.Тауасаров, С.Ешанкулов, К.Султанов.

1. **СИПАТТАУ БӨЛІМІ**
2. **Персоналды басқару**

Сыбайлас жемқорлық тәуекелдеріне ішкі талдау жүргізу барысында Департамент қызметінде персоналды басқару мәселелері бойынша сыбайлас жемқорлық тәукелдері анықталмады.

1. **Мүдделер қақтығысын реттеу**

Сыбайлас жемқорлық тәуекелдеріне ішкі талдау жүргізу барысында Департамент қызметінде мүдделер қақтығысын реттеу мәселелері бойынша сыбайлас жемқорлық тәукелдері анықталмады.

1. **Мемлекеттік қызмет көрсету**

Сыбайлас жемқорлық тәуекелдеріне ішкі талдау жүргізу барысында Департамент қызметінде мемлекеттік қызмет көрсету мәселелері бойынша сыбайлас жемқорлық тәукелдері анықталмады.

1. **Рұқсат беру функцияларын іске асыру**

Сыбайлас жемқорлық тәуекелдеріне ішкі рұқсат беру функцияларын іске асыру мәселелері бойынша сыбайлас жемқорлық тәукелдері анықталмады.

**5. Бақылау функцияларын іске асыру**

**5.1** **Сыбайлас жемқорлық тәуекелінің атауы:** «Салық төлеушінің мүлкін шектеу бойынша шаралар көрмеу түріндегі сыбайлас жемқорлық тәуекелі (мүліктің тізілімін жасамау)».

**Сыбайлас жемқорлық тәуекелінің сипаттамасы:**

1. Уақтылы орындалмаған салықтық міндеттемелердің орындалуын қамтамасыз ету тәсілдерінің бірі салық төлеушiнiң мүлiкке билік етуін шектеу болып табылады.

Қазақстан Республикасының Салық кодексінің 120-бабыынң 6-тармағына сәйкес салық органы мүлікке билік етуді шектеу туралы шешімді салық төлеушіге (салық агентіне) табыс еткен күннен бастап бес жұмыс күнінен кешіктірмей мұндай шешімнің көшірмесін уәкілетті мемлекеттік органдарға оған құқық немесе ол бойынша мәмілелер мемлекеттік тіркеуге жататын мүлікке не мемлекеттік тіркеуге жататын мүлікке құқықтық ауыртпалықтарды тіркеу үшін жібереді, деп көрсетілген.

Бұл ретте, ҚР Салық кодексінің 120-бабының 7-тармағына сәйкес салық төлеушінің (салық агентінің) мүлкіне билік етуді шектеу туралы шешім салық төлеушіге (салық агентіне) табыс етілген күннен бастап он жұмыс күні өткен соң салық органы уәкілетті орган белгілеген нысан бойынша мүлік тізімдемесінің актісін жасау арқылы салық төлеушінің (салық агентінің) қатысуымен билік ету шектелген мүлікке тізімдеме жүргізеді.

Билік ету шектелген мүлік тізімдемесінің актісі екі данада жасалады және оған оны жасаған адам, сондай-ақ салық төлеуші (салық агенті) және (немесе) оның лауазымды адамы қол қояды.

Әрі қарай, Салық кодексінің 124-бабына сәйкес салық төлеушінің (салық агентінің) билік ету шектелген мүлкінің есебінен берешекті бюджетке өндіріп алу салық төлеушінің (салық агентінің) билік ету шектелген мүлкіне өндіріп алуды қолдану туралы қаулы жасау арқылы жүзеге асырылады.

Салық төлеушінің (салық агентінің) билік ету шектелген мүлкіне өндіріп алуды қолдану туралы қаулы уәкілетті орган бекіткен нысан бойынша екі данада жасалады, оның біреуі мүлікке билік етуді шектеу туралы шешімнің және мүлік тізімдемесі актісінің көшірмелері қоса беріле отырып, уәкілетті заңды тұлғаға (КРУА) жіберіледі.

Іс жүзінде, салық органдарының қызметкерлері мүлікке билік етуді шектеу туралы шешімді «Азаматтарға арналған Үкімет» Мемлекеттік корпорациясы» АҚ-ның филиалына электронды түрде (ҚС БСАЖ арқылы) жолдап, мемлекеттік тіркеуге жататын мүлікке немесе құқықтар мен мәмілелері мемлекеттік тіркеуге жататын мүліктерге шектеулер тіркеледі.

Ал, Полиция департаменті, Ауыл шаруашылық және ветеринария басқармасы сияқты тіркеуші мемлекеттік органдарға мүлікке билік етуді шектеу туралы шешімдердің көшірмелері ЭҚАБЖ (ЕСЭДО) арқылы жолданады.

Мұндай жағдайда, ұмытып кету немесе заңсыз артықшылық жасау себептерімен салық органының қызметкері тарапынан шешім көшірмесі аталған уәкілетті органдарға *(Полиция департаменті, Ауыл шаруашылық және ветеринария басқармасы)* мемлекеттік тіркеуге жататын мүлікке немесе құқықтар мен мәмілелері мемлекеттік тіркеуге жататын мүліктерге шектеулер қою үшін уақтылы жіберілмеуі *(яғни мүлікке билік етуді шектеу туралы шешімді салық төлеушіге табыс еткен күннен бастап бес жұмыс күнінен асыра отырып)* мүмкін.

Бұл жағдай, салық төлеушіге көлік құралдарын есептен шешіп алуға немесе басқа тұлғаға тіркеуге мүмкіндік береді.

Сондай-ақ, тәжірибеде салық органының қызметкерлері салықтөлеуші өкілінің болмауы себептерімен билік етуі шектелген мүліктің тізімдемесін жасауды созбаландыққа салуы кездеседі.

Бұл ретте, салық органының қызметкерлері тарапынан мүлікке қатысты қасақана тізімдеме жасамай, мүліктің сатылуын созбаландыққа салып, сыбайлас жемқорлық тәуекелдеріне жол беруі мүмкін.

**Сыбайлас жемқорлық тәуекелін жою бойынша ұсыныстар:**

Мүлікке билік етуді шектеу туралы шешімді салық төлеушіге (салық агентіне) табыс ету және мүліктің тізімдемесін жасау кезінде салықтөлеушілермен тікелей байланысты және сыбайлас жемқорлық тәуекелдерін болдырмау үшін, сондай-ақ борышкердің мүлкін сату рәсімін жасанды түрде созбаландыққа салмау үшін, ҚР ҚМ Мемлекеттік кірістер комитетіне келесідей ұсыныстарды жолдау:

1. Мүліктің (жылжымайтын және көлік құралдарын) тізімдемесін салық төлеушінің қтысуынсыз, уәкілетті органдардың мәліметтері негізінде жасауға және әрі қарай сату үшін уәкілетті органға (КРУА) жолдауға мүмкіндік беретін ҚР Салық кодексінің 120 және 124 баптарына өзгерістер енгізу мәселесін қарастыруды.

2) Мүлікке билік етуді шектеу туралы шешімді уәкілетті органдарға *(Полиция департаменті, Ауыл шаруашылық және ветеринария басқармасы)* жолдау рәсімін БСАЖ немесе СӘАЖ (ИНИС немесе ИСНА) жүйелері арқылы автоматтандыру мәселесін қарастыруды.

**5.2** **Сыбайлас жемқорлық тәуекелінің атауы:** «Салық төлеуші қызметін тоқтатқан кезде салықтық өтініштерін өңдеу барысында заңсыз созбаландыққа салу түріндегі сыбайлас жемқорлық тәуекелі».

**Сыбайлас жемқорлық тәуекелінің сипаттамасы:**

2021 жылы МКБ қызметкеріне қатысты ЖШС қызметін тоқтату үшін 50 мың. тг. пара алу күдігімен қылмыстық іс қозғалған болатын (қызметкер алаяқтық фактісімен сотталды).

Қылмыстық істі қарау нәтижесінде, қылмыстық іс-әрекетке жол беру себептерінің бірі салық төлеуші қызметін тоқтатқан кезде салықтық өтініштерін өңдеу механизмдірінің нақты еместігі екені анықталды.

Қазақстан Республикасы Қаржы министрінің м.а. 2020 жылғы 10 шiлдедегi № 665 бұйрығымен бекітілген «Қазақстан Республикасының Мемлекеттік кірістер органдарының мемлекеттік қызметтер көрсету қағидаларында» салық төлеуші (ҚҚС төлеуші немесе төлемейтін заңды тұлғалар) қызметін тоқтатқан кезде салықтық өтініштерін қабылдау және қарау мәселелері реттелмеген.

Салық кодексінің 66 және 67 баптарында қызметі тоқтатылған кезде дара кәсіпкерлердің және жеке практикамен айналысатын адамдардың жекелеген санаттарының салықтық міндеттемені орындау тәртібі реттелген.

Салық кодексінің 66 бабында дара кәсіпкерлердің және жеке практикамен айналысатын адамдардың жекелеген санаттарының қызметін тоқтату кезінде салықтық міндеттемелерін орындау барысында камералдық бақылау жүргізу және қорытынды түзу тәртібі көзделген.

Қорытындыда камералдық бақылау нәтижелері мен салықтар, бюджетке төленетін төлемдер және әлеуметтік төлемдер бойынша есеп-қисаптардың жай-күйі көрсетіледі.

Қорытындының бір данасы қол қойылғаннан кейін үш жұмыс күнінен кешіктірілмей дара кәсіпкерге немесе жеке практикамен айналысатын адамға қолын қойдыра отырып табыс етіледі немесе оған хабарламасы бар тапсырыс хатпен пошта арқылы жіберіледі.

Бұл ретте, камералдық бақылау нәтижелері бойынша бұзушылықтар анықталған жағдайда, дара кәсіпкерге немесе жеке практикамен айналысатын адамға қорытынды алынған күннен бастап бес жұмыс күнінен кешіктірілмей, камералдық бақылау нәтижелері бойынша анықталған бұзушылықтарды жою туралы хабарлама тапсырылады.

Бұл жағдайда, қорытындыны толтырып, салық төлеушіге қолын қойдыра отырып табыс ету рәсімі, салық төлеушімен тікелей байланыс орнатуға және оның мүддесіне негізсіз шешім қабылдауға мүмкіндіктерге жол беріледі.

Салық кодексінің 67-бабында салық төлеушінің қызметті тоқтату туралы шешім қабылдаған кезде орналасқан жері бойынша салық органына ұсынылатын құжаттар тізімі белгіленген.

Сонымен қатар, 2020 жылыдң желтоқсан айынан бастап, салықтөлеуші кабинетінде Салық кодексінің 66, 67 баптарына сәйкес қызметті тоқтату туралы салықтық өтінішті беру рәсімі автоматтандырылған

Алайда, іс жүзінде салықтөлеуші кабинеті арқылы қызметті тоқтату туралы өтініш автоматты түрде жолданып, өтінішті қабылдаудан бас тартылған жағдайда, салдық кабинетінде бас тарту себептір көрсетілмейді.

Бас тарту себептерін білу үшін салықтөлеуші МКБ тиісті бөлімшелеріне жүгінуіне мәжбүр болады.

Сондай-ақ, салықтөлеушілерідң басым көпшілі заңды білемуінен немесе ЭЦҚ болмауынан , қызметті тоқтату мәселелерімен МКБ-на тікелей жүгінуде.

Бұл жағдай, МКБ қызметкерлерімен тікелей байланысқа әкеліп, тиісінше сыбайлас жемқорлық тәуекелдеріне әкеп соғуы мүмкін.

 **Сыбайлас жемқорлық тәуекелін жою бойынша ұсыныстар:**

Салықтөлеуші қызметін тоқтатқан кезде салықтық өтініштерін өңдеу барысында сыбайлас жемқорлық тәуекелдерін болдырмау үшін, ҚР ҚМ Мемлекеттік кірістер комитетіне келесідей ұсыныстарды жолдау:

1) Салықтөлеуші (соның ішінде ҚҚС төлеушілердің) қызметін тоқтатқан кезде салықтық өтініштерін қабылдау және қарау рәсімін Қазақстан Республикасының Мемлекеттік кірістер органдарының мемлекеттік қызметтер көрсету қағидаларындағы тізімге енгізуді.

2) Камералдық бақылау қорытындыларын электронды тәсілмен немесе немесе оған хабарламасы бар тапсырыс хатпен пошта арқылы жіберуді (яғни қолма-қол ұсынбауды). Камералдық бақылау нәтижелері бойынша бұзушылықтар анықталған жағдайда, камералдық бақылау нәтижелері бойынша анықталған бұзушылықтарды жою туралы хабарламаны да аталған тәсілмен тапсыруды.

3) қызметті тоқтату туралы салықтық өтінішті қабылдаудан бас тартылғанда салық кабинетінде бас тарту себептерін хабарландыру арқылы көрсету мәселесін қамтамасыз етуді.

**6. Ұйымдастырушылық-басқару қызметінен туындайтын өзге де мәселелер**

**6.1 Сыбайлас жемқорлық тәуекелінің атауы: «**Банкроттық рәсімдері кезінде уақытша банкроттық басқарушыны бекіту жөнінде артықшылық берудегі сыбайлас жемқорлық тәуекелі».

**Сыбайлас жемқорлық тәуекелінің сипаттамасы:**

«Егер салықтар және кедендік төлемдер бойынша кредитор, мемлекеттік орган немесе мемлекет қатысатын заңды тұлға өтініш беруші болып табылса, уақытша басқарушыны таңдау қағидалары» *(бұдан әрі - Қағидалары)* Қазақстан Республикасы Қаржы министрінің 29.04.2020 жылғы № 426 бұйрығымен бекітілген болатын.

Қағидаларының 5-6 тармағына сәйкес уақытша басқарушыны таңдауды кредитор тұрғылықты жерінің мекенжайы борышкер тіркелген тиісті облыстар, республикалық маңызы бар қалалар және астанада болатын, әкімші қызметін жүзеге асыру құқығы бар тұлғаларды хабардар ету тізілімінде тұрған тұлғалар қатарынан жүзеге асырады.

 Уақытша басқарушыны таңдау 1-топқа кіретін әкімшілер қатарынан жүзеге асырылады.

 1-топта бірнеше әкімші болған жағдайда, әкімші ретінде ең аз жұмыс өтілі бар тұлға уақытша басқарушы болып сайланады.

АМКБ бастамасымен соттың ұйғарымен 13 талап арыздар бойынша банкроттық іс қозғалған болатын.

АМКБ берілген ұсыныстарына сәйкес, Шымкент қаласы бойынша Мемлекеттік кірістер департаментінің бұйрықтарымен уақытша басқарушылар тағайындалған.

1. Е.Карабалин (6 іс) (тәжірибесі 0,3 жыл);
2. Н.Таханов (2 іс) (тәжірибесі 7,3 жыл);
3. М.Мусаев (2 іс) (тәжірибесі 1,8 жыл);
4. Р.Шерметова (1 іс) (тәжірибесі 8,9 жыл);
5. З.Байшуак (1 іс) (тәжірибесі 19,1 жыл);
6. Е.Сатыбалдиев (1 іс) (тәжірибесі 7,2 жыл).

Бірақ, әкімші қызметін жүзеге асыру құқығы бар тұлғаларды тізілімінде (Комитеттің сайты) ең аз жұмыс өтілі тұлғалар бар

Мысалы, О.Жуман – жұмыс тәжірибесі 0,1 жыл, З.Алдабергенов – жұмыс тәжірибесі 0,1 жыл, А.Жуманулы – жұмыс тәжірибесі 1 жыл, Б.Избасар – жұмыс тәжірибесі 1,5 жыл, К.Есназарова – 2,7 жыл, т.б.

Осылайша, уақытша басқарушыны таңдауды барысында кредитор ретінде АМКБ тарапынан ҚР ҚМ 29.04.2020 жылғы №426 бұйрықтың талаптарын сақталмайды.

Өз кезегінде Қағиданың 10-тармағына сәйкес, көзделген жағдайларда уақытша басқарушыны тағайындауға кедергі келтіретін мән-жайлар анықталған не осы тараумен белгіленген уақытша басқарушыны таңдау тәртібі сақталмаған кезде Департамент үш жұмыс күні ішінде кредиторға уақытша басқарушы ретінде сайланған тұлғаны тағайындаудан уәжді бас тартуды жолдайды.

Бірақ, мұндай бұзушылықтарды анықтау бойынша Департаментпен шаралар қабылданбайды.

Бұл жағдайда, салық органдарының лауазымды тұлғалары тарапынан кредиторлар, яғни аумақтық Мемлекеттік кірістер басқармалары тарапынан уақытша басқарушыны таңдау кезінде мүдделіліктен тұратын сыбайлас жемқорлық тәуекелдері жоққа шығарылмайды.

**Сыбайлас жемқорлық тәуекелін жою бойынша ұсыныстар:**

- Уақытша басқарушыны таңдау шеңберінде сыбайлас жемқорлық тәуекелдерін көрсету үшін жағдайларды болдырмау мақсатында әдістемелік ұсынымдарды әзірлеу туралы Қазақстан Республикасы Қаржы министрлігі Мемлекеттік кірістер комитетіне ұсыныс жолдау және өздігінен бас тарту берілмеген жағдайда уақытша басқарушыларды әкімшілік жауапкершілікке тарту туралы нормаларды енгізу.

**6.2 Сыбайлас жемқорлық тәуекелінің атауы: «**Сыбайлас жемқорлық тәуекелі көлік құралдары сынған және басқа да мән-жайлар кезінде кедендік бақылаудағы тауарларды жеткізу орнын өзгерту туралы өтініштерді қарау».

**Сыбайлас жемқорлық тәуекелінің сипаттамасы:**

Қазақстан Республикасындағы кедендік реттеу туралы Кодекстің 225 бабының 7-тармағында тауарды жеткізу орнын өзгертуге кеден органының рұқсатын алуға байланысты кедендік операцияларды жасау тәртібі айқындалған.

Кодекстің 7-тармағына сәйкес, егер кедендік транзит кедендік рәсіміне сәйкес тауарларды тасымалдау (тасу) кезінде Қазақстан Республикасының көлік туралы заңнамасына сәйкес межелі пункт өзгеретін болса, тауарларды жеткізу орны кеден органының рұқсатымен өзгертілуі мүмкін.

Алайда, іс жүзінде тағайындалған кеден органының өзгерістері тағайындалған органнын дұрыс көрсетілмеуі себебінен орын алады. Әдетте, мұндай қателіктерге Ресейдің және Беларусь кеден органдары жол береді.

Бірақ, 225 бабының 7 тармақтан басқа себептер бойынша тағайындалған кеден органынынң өзгеруі бойынша заңды негіздер Кодексте жазылмаған.

Бұл жағдай кеден органдарының әрекеттері нормативтік құқықтық актілерге сәйкес келмейді, бұл заң нормаларын әр түрлі түсіндіру арқылы сыбайлас жемқорлық тәуекелдерін тудырады.

**Сыбайлас жемқорлық тәуекелін жою бойынша ұсыныстар:**

- Кедендік бақылаудағы тауарларды жеткізу орны өзгерген кезде сыбайлас жемқорлық көріністерін болдырмау мақсатында Қазақстан Республикасы Қаржы министрлігі Мемлекеттік кірістер комитетке «Жеткізу орнын өзгерту тәртібін» әзірлеу, осындай операцияның шарттары мен себептерін айқындау туралы ұсыныс жолдау ұсынылады.

- Сондай ак, Еуразиялық экономикалық одақ Алқасының 2017 жылғы 13 желтоқсандағы №170 «Кедендік транзиттік кедендік рәсімін қолданудың кейбір мәселелері туралы» шешіміне тауарларды жеткізу орнын өзгертудің жоғарыда көрсетілген себептерін енгізу жолымен тиісті өзгерістер енгізу ұсынылады.

*Қосымша: Тәуекелдер қартасы*

**Жұмыс тобының жетекшісі Е.Тұрысов**

Жұмыс тобының құрамы:

|  |  |  |  |
| --- | --- | --- | --- |
| 1. | Т.Тленшин  | 7. | А.Саметова  |
| 2. | И.Рахманберді | 8. | Е.Тауасаров |
| 3. | А.Жунисбаев  | 9. | Ж.Акаев  |
| 4. | С.Ешанкулов | 10. | Б.Омартаев |
| 5. | Ж.Бейсенбаева | 11. | К.Султанов |
| 6. | Ж.Тойбазарова | 12. | Т.Турганбаев  |